UNDERSØGELSE AF LIVMODERHALSEN (KBC)

Du er henvist med henblik på at blive undersøgt for celleforandringer på livmoderhalsen. Der kan være tale om 3 problemstillinger:

* Kontaktblødning (blødning ved samleje).
* Smear / celleskrab med et unormalt svar.
* Højrisiko HPV virus i smear / celleskrabet.

Der er **ikke** fundet tegn på ondartet sygdom.

Når der er tegn på celleforandringer / højrisiko HPV virus, kan det være nødvendigt at foretage en udvidet undersøgelse af slimhinden i livmoderhalsen, for at finde ud af, om der er betydende celleforandringer. Denne undersøgelse bør foretages inden 3 måneder.

Undersøgelsen foregår ambulant og omfatter:

* Almindelig gynækologisk undersøgelse og i forbindelse hermed
* Undersøgelses af livmoderhalsen med et karmera der forstørre billedet (kolposkopi)
* Slimhindeprøve fra livmoderhalskanalen (celleskrab / smear)
* Vævsprøve fra livmodermunden (biopsi)

Du vil blive tilbudt injektion med lokalbedøvelse på livmoderhalsen (Obs hvis du er allergisk overfor lokalbedøvelse).

Undersøgelsen varer 10-15 minutter. Derefter er du klar til at tage hjem eller på arbejde igen og må gerne køre bil.

Undersøgelsen går som regel let og uden større ubehag. Let blødning fra skeden er almindelig og kan vare nogle få dage, enkelte gange op til 1 uge.

Vævsprøverne sendes til mikroskopisk undersøgelse på sygehusets patologiske institut. Der kan gå op til 4 uger før resultatet foreligger, derefter vil du få skriftlig besked. Modtager du ikke besked bedes du kontakte klinikken efter 4 uger.

For at undgå infektion og øget blødning skal du undgå samleje, tamponer, men struationskop, karbad, svømmehal og havbad til blødningen er ophørt.

Hvis undersøgelsen bekræfter mistanken om celleforandringer, vil du – alt efter forandringernes grad, omfang og karakter – blive anbefalet kontrol eller behandling. Derved opnås kontrol med celleforandringerne, idet de fjernes eller kontrolleres til de forsvinder af sig selv.

Hvis du har yderligere spørgsmål, er du velkommen til at kontakte klinikken.